Lamiaceae

An Lamiaceae o Labiatae , an pamilya kan mga tanom na nagbuburak na mas bisto sa ngaran na mint o deadnettle o sage na pamilya. Kadaklan kan mga tanom igdi aromatic an gabos na parte asin kaayon sa mga pagluto na herb, arog kan  basil, mint, rosemary, sage, savory, marjoram, oregano, hyssop, thyme, lavender, asin perilla. Ang ibang espesya ka ini mga palumpong, kahoy (arog kan teak), o, paminsan mga vine.  Kadaklan kan miyembro sa pamilyang ini kinukultivar bako sana para sa mag aroma kaini, kundi dahil man sa madali an pagpadakul ka ini gamit an pagputol sana kan mga sanga. An iba na an mga dahon pwedeng kakanon, nagigi man dagos pandekorasyon, arog kan Coleus. Igwa man iba na pinapadakul para sa mga pisog kaini, arog kan Salvia hispanica (chia), para sa tubo, arog kan Plectranthus edulis, Plectranthus esculentus, Plectranthus rotundifolius, asinStachys affinis o (Chinese artichoke).

An pamilya igwa nin cosmopolitan distribution. An pinadakulang Lamiaceae igwa nin halos 236 na genera na igwa nin poon 6,900 hanggang 7,200 na mga espesye, pero an World Checklist nakalista nin 7,534. An mga darakulang genera iyo an Salvia (900), Scutellaria (360), Stachys (300), Plectranthus (300), Hyptis (280), Teucrium (250), Vitex (250), Thymus (220), asin Nepeta (200). An Clerodendrum dating genus na igwang 400 espesye, pero kan 2010, ini pinalipot sana sa 150.

An pamilya tradisyonal na harani sa Verbenaceae;  kan  1990, an phylogenetic na mga pagadal nagsuhestiyon na an genera klasipikasyon kaini sa Verbenaceae dapat ilaog sa Lamiaceae  o sa ibang pamilya sa order kan Lamiales.

Mga Genera

An huring rebisyon kan buong pamilya kaini ipinublikar kan 2004. Ini nagpaliwanag asin nagtao nin mgakey sa 236 genera. Ini minarkahan nin asterisk (*) sa listahan sa iabab. Magkakapirang genera man an nabuo asin binuhay ulit poon 2004. Ini minarkahan nin plus sign (+). An mga natatadang mga genera sa listahan para sa mga historikal na interes sana o gikan sa listahan kan mga genera na mayong kapaliwanagan.

An Kew Gardens nagtatao nin mga listahan kan genera na igwa nin mga dagdag na impormasyon. Igwa man listahan sa Angiosperm Phylogeny Website na pirming dinudugangan.

Mga bagong kaliwatan

An circumskripsiyon kan magkakapirang mga genera nagbago na poon kan 2004. Tsoongia, Paravitex, asin Viticipremna ibinaba na sa mga kapareho kaiba an Vitex. Huxleya ibinaba sa Volkameria. An Kalaharia, Volkameria, Ovieda, asin Tetraclea sinuruway hali sa dating polyphyletic Clerodendrum. An Rydingia isinuway sa Leucas. An natatadang Leucas sarong paraphyletic kan apat na ibang genera.

Subfamilia asin mga tribo 

Kan 2004, an Lamiaceae binanga sa pitong mga subpamilya na igwa nin 10 genera na dai nakaayon sa mga subpamilya. An mga mayong kinamumugtakan na genera iyo an: Tectona, Callicarpa, Hymenopyramis, Petraeovitex, Peronema, Garrettia, Cymaria, Acrymia, Holocheila, asin Ombrocharis. An mga subpamilya iyo an Symphorematoideae, Viticoideae, Ajugoideae, Prostantheroideae, Nepetoideae, Scutellarioideae, asin Lamioideae. An subpamilya na Viticoideae bakong monophyletic. An Prostantheroideae asin Nepetoideae binanga sa mga tribo. Ini ipinapahiling sa phylogenetic tree sa ibaba.

Phylogenyo
Kadaklan kan mga genera kan Lamiaceae dai pa napagadalan an DNA para sa molecular phylogenetic na pag-adal..An phylogeny na ipinapahiling sa ibaba gikan sa iba-ibang pinagunuan.

Toltolan

Panluwas na takod
 Lamiaceae in L. Watson and M.J. Dallwitz (1992 onwards). The families of flowering plants: descriptions, illustrations, identification, information retrieval. http://delta-intkey.com

 
Lamiales families